اس دی گی ایک خبر سے متعلق ایک مضمون لکھیں۔
خبر: بھئی یہ غزل تو ہم نے نور جہاں کو دے دی ہے
جی ضرور، یہ رہا آپ کی خبر سے متعلق ایک مضمون: 
ستمبر 1965 کو جب پاک ہند جنگ شروع ہوئے دو دن ہو چکے تھے تو ریڈیو پاکستان لاہور کے اسٹیشن ڈائریکٹر شمس الدین بٹ کو ایک ٹیلی فون کال موصول ہوئی لائن پر دوسری جانب ایک خاتون نے انہیں کہا کہ وہ نور جہاں بول رہی ہیں اور جنگ ستمبر کے حوالے سے ملی نغمے ریکارڈ کروانا چاہتی ہیںپہلے پہل تو شمس الدین صاحب نے اسے ایک مذاق سمجھا کہ شاید کوئی انہیں بے وقوف بنا رہا ہے لیکن تھوڑی دیر بعد ملکہء ترنم نور جہاں کی رہائش گاہ پر موجود مشہور موسیقار حسن لطیف نے ریڈیو کے اسٹیشن ڈائریکٹر کو کال کر کے اصل صورتحال سجمھائی کہ میڈم نورجہاں اپنی افواج کا مورال اپنی موسیقی کے ذریعے بلند کرنا چاہتی ہیں یوں میڈم نے 1965 کے معرکے کے دوران تقریبا گیارہ نئے گانے ریکارڈ کروائے جنگ سمتبر کے دوران مختلف شعراء فی البدیہہ کلام اسی دن کہتے جس کی دھن تریتب دیے جانے کے بعد ملکہ ترنم نور جہاں اپنی اواز کے سحر سے موسیقی کو ایک نئی زبان اور روح عطا کر دیتیں اسی دوران ایسا بھی ہوا کہ ایک دن گانے کے لیے کوئی شاعری موجود نہیں تھی تو میڈم نے یہ تجویز پیش کی کہ علامہ اقبال کے کلام ہر لحظہ ہے مومن کی نئی ان نئی شان کو ہی گا لیا جائے تاہم اس میں جدت پیدا کرنے کے لیے پشتو زبان کے مشہور شاعر سمندر خان سمندر نے اس نظم کا پشتو زبان میں ترجمہ کیا اور میڈم نے یہ کلام پشتو زبان میں گایا ملکہ ترنم نور جہاں جنہوں نے بطور بے بی نور جہاں اپنے فنی سفر کا اغاز کیا نے اپنے فلمی کریئر میں تقریبا دس ہزار کے قریب گانے ریکارڈ کروائے جن میں پنجابی پشتو اردوہندی اور سندھی زبان کے گانے شامل تھے حیران کن بات یہ ہے کہ ان گانوں میں سے تین ہزار کے قریب گانے مشہور موسیقار وجاہت عطرے نے ریکارڈ کیے مدد علی اور فتح بی بی کی یہ بچی بہت کم سنی سے ہی فن کی دنیا میں اگئی تھی نور جہاں کے والدین بھی موسیقار تھے تاہم یہ ماننا پڑے گا کہ ان کے بارہ بچوں میں سے نور جہاں سب سے منفرد تھیں 23 ستمبر 1926 کو قصور میں پیدا ہونے والی اللہ رکھی وسائی پانچ سال کی عمر میں ہی اسٹیج پر گیت گا کر سب کی توجہ کا مرکز بن گئی تھیں موسیقی کی ابتدائی تعلیم انہوں نے اس دور کی مشہور گلوکارہ کجن بیگم سے حاصل کی اس وقت وہ تقریبا بارہ گھنٹے کا ریاض کرتی تھیں بعد ازاں وہ استاد بڑے غلام علی خان سے بھی باقاعدگی سے گانا گانا سیکھتی رہیں نورجہاں ایک ایسی ورسٹائل اداکارہ اور گلوکارہ تھیں جو اپنے احساسات اور انداز سے اور جس دلجمعی سے وہ گاتی تھیں سامعین کے دلوں میں گھر کر لیتی تھیں اگر میں یہ کہوں کہ بر صغیر پاک ہند کی تاریخ میں ان جیسی گلوکارہ پیدا نہیں ہوئی تو غلط نہ ہوگا کیوں کہ خوب صورت اواز کے سحر سے کبھی کوئی ازاد نہیں ہو سکتا اور میڈم نور جہاں کی طلسماتی شخصیت نے اپنے انتقال کے بعد بھی پوری دنیا کو اب تک اپنے طلسم میں جکڑ رکھا ہے انہیں اپنی پیشہ ورانہ زندگی میں بہت سے مخلص رفیق کار میسر ائے جنہوں نے اس ہیرے کی تراش خراش میں اپنا کردار ادا کیا وہ نو سال کی تھیں تو اس وقت کے مقبول میوزک ڈائریکٹر جی اے چشتی نے انہیں اسٹیج پر گوایا اس کے بعد انہوں نے ان کے لیے کئی غزلیں گیت اور نعیتں کمپوز کیں اس دور میں بے بی نورجہاں کو ایک گانے کا معاوضہ ساڑھے سات انے ملا کرتا تھابے بی نور جہاں نے بہت کم سنی میں ہی اپنے خاندان کا معاشی بوجھ اپنے کندھوں پر اٹھا لیا تھا ہندوستانی موسیقی سے انہیں خاص دلچسپی رہی اور کم سنی میں ہی انہوں نے ٹھمری دادرا اور خیال جیسی اصناف موسیقی پر دسترس حاصل کر لی تھی اپنے کریئر کی شروعات میں نور جہاں اغا حشر کاشمیری کی بیگم گلوکارہ مختار بیگم سے بہت متاثر تھیں نور جہاں میں موجود ہنر کو دیکھتے ہوئے مختار بیگم نے انہیں اور ان کی بہنوں کو اپنے ڈرامہ نگار شوہر اغا حشر کاشمیری کے تھیٹر میں بھی کام دلوایا اس قریبی تعلق نے نور جہاں کے فن کو بھی نکھارا اور ان کی شخصیت کو بھی چنانچہ ابتدائی سالوں میں نور جہاں نے ساڑھی باندھنے اور گانے کا اسٹائل بھی انہی سے مماثل رکھا لیکن بعد ازاں انہوں نے ایک ایسا منفرد اسٹائل اپنایا کہ پاکستان تو کیا پوری دنیا میں ان کا انداز اپنایا جانے لگا خواہ وہ پیروڈی کی شکل میں ہی کیوں نہ ہو اتنی بڑی گلوکارہ ہونے کے باوجود ان کی انکساری کا یہ عالم تھا کہ ہر ٹیکنیشن ہر ہیپلر کے حال سے واقف رہتی تھیں اور کبھی غرور تکبر نے ان کے ذہن دل میں بسیرا نہیں کیا تھا نور جہاں بیک وقت گلوکارہ بھی تھیں اور صف اول کی اداکارہ بھی ان کی تمام پنجابی فلمیں کلکتہ میں تیار کی گئی تھیں جبکہ 1938 میں وہ لاہور منتقل ہو گئیں 1931 میں انہوں نے 11 خاموش فلموں میں بھی کام کیا میڈم نے بطور چائلڈ سٹار جن فلموں میں کام کیا ان میں ہیر سیال گل بکائولی اور سسی پنوں شامل ہیں جبکہ بطور ہیروئن انہوں نے بہت سی فلموں میں اپنے فن کا جادو بکھیرا جن میں نوکر 1943 نادان 1943 دوست 1944 لال حویلی 1944 مرزا غالب 1961 نوراں 1957 کوئل 1959 پردیسن 1959 نیند 1959 انارکلی 1958 یملا جٹ 1940 چوہدری 1941 وغیرہ سمیت کئی اور فلمیں بھی شامل ہیں ان کے مشہور گانوں کی بات کریں تو موسیقی کے لیے ان کی خدمات کا احاطہ میرے لیے ناقابل بیان ہوگا ان کی تعریف کے لیے فیض احمد فیض کے تاریخی الفاظ ہی کافی ہیں جب نور جہاں نے فیض صاحب کی مشہور غزل مجھ سے پہلی سی محبت میرے محبوب نہ مانگ گائی تو ہر طرف بس اس غزل کے چرچے ہونے لگے بے انتہا تاثیر رکھنے والے الفاظ اور نور جہاں کے ترنم نے مل کر لوگوں کے دلوں کو چھو لیا یہاں تک کہ جب کسی تقریب میں فیض صاحب سے ایک شخص نے کہا کہ کی غزل کو نور جہاں نے خوب برتا ہے تو فیض صاحب نے اپنے روایتی انداز میں مسکراتے ہوئے کہا کہ بھئی وہ غزل تو ہم نے نور جہاں کو دے دی ہے وہ اب ہماری نہیں ہے اسی طرح سے ان کی گائیکی کا ہی کمال ہے کہ سانوں نہر والے پل تے بلا کے واز دے کہاں ہے چاندنی راتیں اے پتر ہٹاں تے نئیں وکدے اور اے وطن کے سجیلے جوانو گائے جانے کے دہائیوں بعد بھی اگر سنے جائیں تو اتنے ہی تازہ اور موجودہ دور سے ہم ہنگ محسوس ہوتے ہیں جتنے کہ نور جہاں کے اپنے دور میں تھے میڈم کی گائیکی کے حوالے سے یہ بھی ذہن میں رکھنا چاہیے کہ وہ پلے بیک سنگر کے طور پر فلم میں کام کرنے والی اداکارہ کو بھی مدنظر رکھتی تھیں خواہ وہ صبیحہ خانم ہوں زیبا بیگم بہار بیگم یا کوئی اور ان کی اواز سب پر ہی فٹ بیٹھ جاتی تھی مگر دنیا بھر سے پذیرائی اور مقبولیت سمیٹنے والی نور جہاں کے نصیب میں ازدواجی زندگی کا سکھ نہیں تھا ان کی پہلی شادی 1942 میں فلم ساز شوکت حسین رضوی سے ہوئی جن سے ان کے تین بچے ہوئے لیکن یہ شادی 1953 میں طلاق پر ختم ہوئی اسی طرح وہ دوسری مرتبہ اعجاز درانی سے 1959 میں رشتہ ازدواج میں منسلک ہوئیں جن سے بھی ان کی تین اولادیں ہوئیں تاہم اس رشتے کا اختتام بھی طلاق پر ہی ہوا ملکہ ترنم نور جہاں کو 1965 میں تمغہء حسن کارکردگی سے نوازا گیا اور کئی دیگر اعزازات بھی ان کے حصے میں ائے سریلی اواز اور خداداد صلاحیتوں کی مالک ملکہء ترنم دل کے عارضے میں مبتلا ہو کر 23 دسمبر 2000 کو اس دار فانی سے کوچ کر گئیں گو کہ ان کے انتقال کو 16 سال بیت چکے ہیں لیکن ابھی بھی کہیں ذہن کے پردوں پر یہ اواز گونجتی ہے گائے گی دنیا گیت میرے سریلے رنگ میرے نرالے رنگ میرے